[](http://4.bp.blogspot.com/_iiluUEluqEA/R9azs5KQbgI/AAAAAAAAAAM/iQoPv6m4Jwo/s320/%CE%B5%CE%B8%CE%BD%CE%BF%CF%83%CE%B7%CE%BC%CE%BF.jpg)

ΕΛΛΗΝΙΚΗ ΔΗΜΟΚΡΑΤΙΑ

## ΥΠΟΥΡΓΕΙΟ ΟΙΚΟΝΟΜΙΚΩΝ

### Νίκης 5-7

### 10180 Αθήνα

**ΓΡΑΦΕΙΟ ΤΥΠΟΥ**

**Τηλ.: 2103332644  
e-mail: press@minfin.gr**

**Τρίτη, 27 Οκτωβρίου 2020**

**Δελτίο Τύπου**

**Ολοκληρώνεται στις 31/10/2020 η προθεσμία ένταξης στο πρόγραμμα «ΓΕΦΥΡΑ» – Ξεπέρασαν τις 150.000 οι αιτήσεις που έχουν υποβληθεί**

Λήγει το προσεχές Σάββατο, 31 Οκτωβρίου, η τελευταία προθεσμία υποβολής αιτήσεων στο πρόγραμμα «ΓΕΦΥΡΑ», τρεις μήνες μετά την έναρξή του και ένα μήνα μετά την παράταση που έδωσε το Υπουργείο Οικονομικών, λόγω του μεγάλου ενδιαφέροντος των δικαιούχων. Ενδιαφέρον που επιβεβαιώνεται και από τον αριθμό των αιτήσεων, που έφθασε χθες τις 150.249.

Το πρόγραμμα «ΓΕΦΥΡΑ» παρέχει στήριξη σε δανειολήπτες που πλήττονται από τις οικονομικές συνέπειες του κορονοϊού και έχουν δάνεια με προσημείωση/υποθήκη στην Α΄ κατοικία. Οι δικαιούχοι θα λάβουν κρατική επιδότηση για συνολικό χρονικό διάστημα 9 μηνών. Η καταβολή της επιδότησης ξεκινά αμέσως μετά τη λήξη της περιόδου αναστολής των πληρωμών δόσεων δανείων.

Οι ενδιαφερόμενοι μπορούν να υποβάλουν αίτηση στην ειδική ηλεκτρονική πλατφόρμα, μέσω της ιστοσελίδας της Ειδικής Γραμματείας Διαχείρισης Ιδιωτικού Χρέους του Υπουργείου Οικονομικών, [www.keyd.gov.gr](http://www.keyd.gov.gr).